
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 576 

27 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών στην εκτός 
σχεδίου περιοχή Μύρτου του δήμου Πυλαρέων (Ν. 

Κεφαλληνίας). 

Χαρακτηρισμός ως διατηρητέων τριών (3) κτιρίων που 
βρίσκονται επί της οδού Αγησιλάου με αριθμό 86, 
88 και 90 του ΟΤ 31Α του εγκεκριμένου ρυμοτομι¬ 
κού σχεδίου δήμου Σπάρτης (Ν. Λακωνίας) και κα¬ 
θορισμός ειδικών όρων και περιορισμών δόμησης 


αυτών. 2 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου Αθηνών και κα¬ 
θορισμός ειδικών όρων και περιορισμών δόμησης 

αυτού. 3 

Ανάκληση της 398/97 απόφασης Νομάρχη Ημαθίας.. 4 


ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν 
απαλλοτριωθεί με την κοινή υπουργική απόφαση 
1020989/1211/0010/1.3.95 (ΦΕΚ 149/17.3.95/τ. Δ'). 5 
Παρακατάθεση αποζημίωσης για ακίνητα που έχουν 
απαλλοτριωθεί με την κοινή απόφαση 1053626/ 
10.8.90 (ΦΕΚ 478/5.9.90/τ. Δ') των Υπουργών Οικο¬ 
νομικών και ΠΕ.ΧΩ.Δ.Ε. για τη διάνοιξη της εθνικής 
οδού Αθηνών Λαμίας με την κατασκευή του Ανισό¬ 
πεδου Κόμβου Τραγάνας. 6 

Παρακατάθεση αποζημίωσης λόγω προσκύρωσης οικο- 
πεδικού τμήματος στο Δήμο Συκεών Θεσσαλονίκης. 7 
Ανακοίνωση παρακατάθεσης αποζημίωσης λόγω προ¬ 
σκύρωσης οικοπέδου τμήματος, ιδιοκτησίας του 
Υπουργείου Υγείας - Πρόνοιας. 8 


ΑΠΟΦΑΣΕΙ Σ 

Αριθ. 18444/3889 (1) 

Αναστολή χορήγησης οικοδομικών αδειών στην εκτός 
σχεδίου περιοχή Μύρτου του δήμου Πυλαρέων (Ν. Κε¬ 
φαλληνίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 2242/1994 


«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου κ.λ.π.» (Α' 162). 

2. Τις διατάξεις του άρθρου 29 Ατού Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), που προστέθηκε με 
το άρθρο 27 του Ν. 2081/1992 (Α' 154) και ανπκαταστάθηκε 
με την παρ. 2α του άρθρου 1 του Ν. 2469/1997 (Α' 38). 

3. Την υπ’ αριθμ. Δ17α/03/99/Φ. 2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο (1006 Β/4.11.1996)». 

4. Την 36/1999 γνωμοδότηση του δημοτικού συμβουλί¬ 
ου Πυλαρέων. 

5. Το 2751/1999 υπηρεσιακό σημείωμα της Διεύθυνσης 
Χωροταξίας. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρακτικού προϋπολογισμού και του οικείου Ο.Τ.Α., απο¬ 
φασίζουμε: 

1. Αναστέλλεται για ένα (1) έτος η χορήγηση οικοοδομι- 
κών αδειών στην εκτός σχεδίου περιοχή Μύρτου, του δή¬ 
μου Πυλαρέων, (Ν. Κεφαλληνίας), όπως αυτή φαίνεται 
περικλειόμενη σε κόκκινη γραμμή και τη θάλασσα στο 
σχετικό πρωτότυπο διάγραμμα σε κλίμακα 1:10.000 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 18444/1999 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 8 Ιουλίου 1999 

Ο ΥΦΥΠΟΥΡΓΟΣ 

Θ. ΚΟΛΙΟΠΑΝΟΣ 

Αριθμ. 16498/3715 (2) 

Χαρακτηρισμός ως διατηρητέων τριών (3) κτιρίων που 
βρίσκονται επί της οδού Αγησιλάου με αριθμό 86, 88 
και 90 του ΟΤ 31 Ατού εγκεκριμένου ρυμοτομικού σχε¬ 
δίου δήμου Σπάρτης (Ν. Λακωνίας) και καθορισμός ει¬ 
δικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α'210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γ ενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 3.3.1999 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Τις με ημερομηνία 2.4.1999 και 15.4.1999 αντιρρή¬ 
σεις της εκ των φερομένων ιδιοκτητών Κικής Ανδρακά- 
κου. 

7. Τις από 24.5.1999 παρατηρήσεις της Δ/νσης Πολεο- 
δομικού Σχεδιασμού επί των αναρρήσεων των ενδιαφε¬ 
ρομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα τρία (3) κτίρια που 
βρίσκονται επί της οδού Αγησιλάου με αριθμό 86, 88 και 
90 στο Ο.Τ. 31 Ατού εγκεκριμένου ρυμοτομικού σχεδίου 
δήμου Σπάρτης, φερόμενα ως ιδιοκτησία των Σταύρου 


και Βασιλικής Ανδρακάκου, όπως αυτά φαίνονται σημειω¬ 
μένα με διαγράμμιση στο σχετικό πρωτότυπο διάγραμμα 
σε κλίμακα 1:1000, που θεωρήθηκε με την 16498/1999 
πράξη του Προϊσταμένου της Διεύθυνσης Τοπογραφικών 
Εφαρμογών και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Διατηρητέο χαρακτηρίζεται το αρχικά εκάστοτε κτί¬ 
ριο, καθώς και τυχόν στοιχεία του περιβάλλοντος του χώ¬ 
ρου όπως και οι εναρμονιζόμενες με αυτό μεταγενέστε¬ 
ρες προσθήκες, όχι όμως και τα πάσης φύσεως υπάρχο¬ 
ντα προσκτίσματα που αλλοιώνουν το αρχικό κτίριο. 

Ο έλεγχος των προσκτισμάτων ή των στοιχείων που αλ¬ 
λοιώνουν τα διατηρητέα κτίρια πραγματοποιείται από την 
αρμόδια Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή καλλιτεχνικών διακοσμητικών 
στοιχείων τους, πλην εκείνων για τα οποία η ΕΠΑΕ έχει 
γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των χαρακτηριζομένων ως διατηρητέων κτιρίων, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας τους και δεν θίγονται τα διατηρητέα στοιχεία 
τους. 

5. Αιτήσεις η ανέγερση νέων κτιρίων στα οικόπεδα των 
διατηρητέων κτιρίων και για προσθήκες σε αυτά, απο- 
στέλλονται από την πολεοδομική υπηρεσία στην αρμόδια 
υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνώμη της ΕΠΑΕ, για ειδική ρύθ¬ 
μιση σύμφωνα με την παρ. 2 του άρθρου 4 του Ν. 
1577/1985 περί «ΓΟΚ» εφόσον δεν παραβλάπτονται τα 
διατηρητέα κτίρια και ο χώρος πσυ περιβάλλει αυτά. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα 
κτίρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για την τυχόν 
χρήση των χώρων των διατηρητέων κτιρίων. 

7. Για οποιαδήποτε επέμβαση στο εσωτερικό και εξωτε¬ 
ρικό των διατηρητέων κτιρίων και στον περιβάλλοντα χώ¬ 
ρο τους καθώς και για την τοποθέτηση επιγραφών, απαι¬ 
τείται η έγκριση της (ΕΠΑΕ). 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Αθήνα, 11ουλίου 1999 

Με εντολή Υπουργού 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 16507/3724 (3) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Αθηνών και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/92 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊστάμενους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γ ενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 22.1.1999 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 4.3.1999 σύμφωνη γνώμη της ενδιαφερομέ- 
νης Νικολακάκη Μαρίας (αρ. πρωτ. ΥΠΕΧΩΔΕ 5747/ 
1443/4.3.1999). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 


1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών, στην περιο¬ 
χή του Σταθμού Λαρίσης και ειδικότερα επί της οδού ΑΛ- 
καμένους αρ. 8 και Χαρίσσης, φερόμενο ως ιδιοκτησία 
Μαρίας Νικολακάκη, όπως φαίνεται με μαύρη διαγράμμι¬ 
ση στο σχετικό πρωτότυπο διάγραμμα σε κλίμακα 1:1000 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 16507/1999 πράξη 
του και που αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

2. Διατηρητέο χαρακτηρίζεται το αρχικό κτίριο όπως 
και οι εναρμονιζόμενες με το αρχικό κτίριο μεταγενέστε¬ 
ρες προσθήκες όχι όμως και τα στοιχεία που αλλοιώνουν 
αυτό. Ο καθορισμός των στοιχείων που αλλοιώνουν το 
κτίριο πραγματοποιείται απάτην Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών ή διακοσμητικών 
στοιχείων του. 

- 4. Αίτηση για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος Χωροταξίας 
και Δημοσίων Έργων με γνώμη της ΕΠΑΕ για ειδική ρύθ¬ 
μιση σύμφωνα με τις διατάξεις της παρ. 2 του άρθρου 4 
του Ν. 1577/1985 «Περί ΓΟΚ» εφόσον δεν παραβλάπτεται 
το διατηρητέο κτίριο. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται έγκριση της ΕΠΑΕ. 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Αθήνα, 1 Ιουλίου 1999 

Με εντολή Υπουργού 
Ο Γεν. Γραμματέας 
ΗΛΙΑΣ ΜΠΕΡΙΑΤΟΣ 

Αριθ. Δ5στ. 1261 (4) 

Ανάκληση της 398/97 απόφασης Νομάρχη Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. ΤονΑ.Ν.261 της 18/23.1.68 (ΦΕΚ 12Α.) «περίανακλή- 
σεως παρανόμων διοικητικών πράξεων». 

2. Την υπ’ αρ. 398/97 απόφαση Νομάρχη Ημαθίας «περί 
τροποποιήσεως του εγκεκριμένου ρυμοτομικού σχεδίου 
του οικισμού Μακροχωρίου στο Ο.Τ.35». 

3. Την από 22.3.1999 αίτηση θεραπείας του Στέργιου 
Παρασκευά του Γεωργίου, κατοίκου Μακροχωρίου Βέ¬ 
ροιας. 

4. Το υπ’ αρ. 8 πρακτικό της συνεδρίασης της 11.5.99 
του ΣΧΟΠ, (θετική γνωμοδότηση) πράξη 5η. 

5. Το γεγονός ότι δέν παρήλθε ο εύλογος χρόνος των 
πέντε χρόνων για ανάκληση αποφάσεως, αποφασίζουμε: 

Ανακαλούμε την υπ αρ. 398/17.3.1997 απόφαση Νο¬ 
μάρχη Ημαθίας « περί τροποποιήσεως του εγκεκριμένου 
ρυμοτομικού σχεδίου του οικισμού Μακροχωρίου στο 
Ο.Τ.35 «. επειδή η εν λόγω διοικητική πράξη περιέχει πλά¬ 
νη περί τα πράγματα. 

Συγκεκριμένα εκδόθηκε με βάση τοπογραφικό διά¬ 
γραμμα στο οποίο δεν παρουσιάσθηκε το ισχύον εγκε¬ 
κριμένο ρυμοτομικό σχέδιο (αγνοήθηκε προγενέστερη 
τροποποίηση πεδίου που εγκρίθηκε με την υπ’ αρ. 51/81 
απόφαση Νομάρχη) και δεν εμφάνισε το πραγματικό ιδιο¬ 
κτησιακό καθεστώς (αγνοήθηκε η ιδιοκτησία του Παρα¬ 
σκευά Στεργίου, παρότι αυτή είχε καταστεί διαιρετή με 
την υπ αρ. 90/83 απόφαση του Ειρηνοδικείου Βέροιας). 

Η ισχύς της απόφασης αρχίζει από την δημοσίευσή της. 

Από τις διατάξεις τις απόφασης αυτής δεν προκαλείται 
δαπανη σέ βάρος του Κρατικού προϋπολογισμού ή του 
προϋπολογισμού της Νομαρχιακής Αυτοδιοίκησης ή της 
οικίας Κοινότητας. Κατά της απόφασης αυτής επιτρέπε¬ 
ται η προσφυγή ενώπιον του Γ.Γ. της Περιφέρειας Κε¬ 
ντρικής Μακεδονίας για παράβαση Νόμου,σύμφωνα με 
το άρθρο 8 παρ. 12 του Ν. 2218/94 εντός αποκλειστικής 
προθεσμίας (30) τριάντα ημερών από την δημοσίευσή 
της. Κατά τα λοιπά εφαρμόζονται οι διατάξεις του Ν. 
3200/55 όπως ισχύουν σήμερα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 30 Ιουνίου 1999 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

ΑΝ ΑΚΟΙΝΩΣ ΕΙΣ 

Αριθ. Δ12/0/34028 ( 5 ) 

Παρακατάθεση αποζημίωσης ακινήτων που έχουν απαλ¬ 
λοτριωθεί με την κοινή υπουργική απόφαση 1020989/ 

1211/0010/1.3.95 (ΦΕΚ 149/17.3.95/τ. Δ'). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «Περί Αναγκα¬ 
στικών Απαλλοτριώσεων» (ΦΕΚ 1 Α/1971). 


2. Τις διατάξεις του Π. Δ/τος 69/88 «περί Οργανισμού 
της Γενικής Γραμματείας Δημοσίων Έργων» (ΦΕΚ 
28Α/88). 

3. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89 ΦΕΚ 666 Β'. 

4. Τον πίνακα υπολογισμού και παρακατάθεσης των 
αποζημιώσεων με ημερομηνία 24.2.99, 8.6.99 που καθο¬ 
ρίστηκαν με την απόφαση 2031 του Μονομ. Πρωτοδικεί¬ 
ου Αθηνών για ακίνητα που απαλλοτριώθηκαν με την 
Κ.Υ.Α. Οικονομικών και ΠΕΧΩΔΕ για τη διαπλάτυνση της 
Ε.Ο. Ασπροπύργου στα τμήματα: α. από τη συμβολή της 
με το βόρειο κλάδο Ασπροπύργου μέχρι την οδό Σφυρί- 
δου και β. από τη συμβολή της με το βόρειο κλάδο Ασπρο- 
πύργου μέχρι στρατόπεδο Αεροπορίας στο Δήμο Άνω 
Λιοσίων. 

Ειδοποιούμε 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα, ότι η αποζημίωση των 
εκτάσεων που έχουν απαλλοτριωθεί και των επικειμένων 
τους όπως σημειώνονται στα σχετικά κτηματολόγια, έχει 
κατατεθεί στο Ταμείο Παρακαταθηκών και Δανείων, ύστε¬ 
ρα από συμψηφισμό των δικαιωμάτων και υποχρεώσεων, 
με την έκδοση του γραμματίου παρακαταθήκης Νο 
4790/23.6.99 για συνολικό ποσό δρχ. 57.252.000. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών και θα καταβληθεί μόνο στα πρόσω¬ 
πα που θα αναγνωριστούν δικαιούχοι. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουνίου 1999 

Με εντολή Υπουργού 
Η Τμηματάρχης 
ΕΛ. ΔΗΜΗΤΡΙΟΥ 
-♦- 

Αριθ. Δ12/Φ38/34172/οικ (6) 

Παρακατάθεση αποζημίωσης για ακίνητα που έχουν 

απαλλοτριωθεί με την κοινή απόφαση 1053626/10.8.90 

(ΦΕΚ478/5.9.90/τ. Δ') των Υπουργών Οικονομικών και 

ΠΕ.ΧΩ.ΔΕ. για τη διάνοιξη της εθνικής οδού Αθηνών 

Λαμίας με την κατασκευή του Ανισόπεδου Κόμβου 

Τραγάνας. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «Περί Αναγκα¬ 
στικών Απαλλοτριώσεων» (ΦΕΚ 1 Α/1-1-1971). 

2. Τις διατάξεις του Π. Δ/τος 69/8.2.88 «για τον Οργανι¬ 
σμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 10.3.99 όπως έχει συνταχθεί σε 
εκτέλεση της απόφασης 4072/24.6.93 του Εφετείου . 
Αθηνών. 

4. Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/24.8.89 ΦΕΚ 666/6.9.89 τ. Β' ειδοποιούμε τα 
πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση 
που αναφέρεται στο θέμα ότι, η αποζημίωση των εκτάσε¬ 
ων και των επικειμένων τους, όπως σημειώνονται στα 

σχετικά κτηματολόγια, έχει κατατεθεί στη Β' ΔΟΥ Αταλά¬ 
ντης με την έκδοση του γραμματίου παρακαταθήκης 
4804/ 1.7.99 συνολικού ποσού 1.902.167 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρόσω¬ 
πα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφερείας των ακινή¬ 
των. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Ιουλίου 1999 

Με εντολή Υπουργού 
Η Τμηματάρχης 
Μ. ΠΑΠΑΓΕΩΡΓΙΟΥ 

-Φ- 

( 7 ) 

Παρακατάθεση αποζημίωσης λόγω προσκύρωσης οικο- 
πεδικού τμήματος στο Δήμο Συκεών Θεσσαλονίκης. 

Καταθέτες: 

1. Όλγα συζ. Αναστασίου Εξάρχου - οδός Μακεδονο¬ 
μάχων 15 - Θεσ/νίκη, 

2. Μαρία συζ. Νικολάου Χατζηαναγνώστου, οδός Στ. 
Σαράφη 19 - Συκιές Θεσσαλονίκης. 

3. Στυλιανός Χατζηαναγνώστου του Νικολάου, οδός Σπ. 
Σαράφη 19 - Συκιές Θεσσαλονίκης, 

Προσκυρούμενο οικοπεδικό τμήμα 
α. 64 - 63 - 66 - 65 - 64 εμβαδού 22,40 τμ. 
β. 56 - 58 - 64 - 65 - 69 - 56 εμβαδού 106,70 τ.μ. και για 
78,65 τ.μ. 

Τοποθεσία ακινήτου 

Δήμος Συκεών Θεσσαλονίκης (οδός Μετεώρων) 
Απόφαση Καθορισμού τιμής μονάδος 


21176/1998 Μονομελούς Πρωτοδικείου Θεσ/νίκης 

Ποσών παρακατάθεσης 5.557.750 δρχ. 

Πράξη Τακτοποίησης και αναλογισμού 

4873/83 Διευθύνσεως Πολεοδομίας Θεσ/νίκης 

Απόφαση. Νομάρχη Θεσσαλονίκης ΔΠ/15503/84 
(Αριθ. Διπλ. Εισπρ. ΔΟΥ Β' Θεσ/νίκης 3954485/6.7.99) 

Θεσσαλονίκη, 29 Ιουνίου 1999 

Ο Πληρεξούσιος Δικηγόρος 
ΚΩΝΣΤΑΝΤΙΝΟΣ ΚΩΝΣΤΑΝΤΙΝΙΔΗΣ 

-♦ ( 8 ) 

Ανακοίνωση παρακατάθεσης αποζημίωσης λόγω προ¬ 
σκύρωσης οικοπέδου τμήματος, ιδιοκτησίας του 
Υπουργείου Υγείας - Πρόνοιας. 

Των καταθετών: 

1. Γεωργίας χαςΘεοδ. Καλογεροπούλου 

2. Φωτίου Θεοδ. Καλογεροπούλου και 

3. Ανδρέα Θεοδ. Καλογεροπούλου, κατοίκων Ζαχάρως 
του νομού Ηλείας. 

Ποσόν: ένα εκατομμύριο τετρακόσιες ενενήντα έξ ενια- 
κόσιες πενήντα οκτώ (1.496.958) δραχμές. 

Τίτλος δυνάμει του οποίου έγινε η κατάθεση: Η υπ' 
αριθμ. 427/1999 απόφαση του Μονομελούς Πρωτοδικεί¬ 
ου Ηλείας. 

Αιτία: Αποζημίωση λόγω προσκύρωσης στην ιδιοκτησία 
των καταθετών οικοπεδικού τμήματος, ιδιοκτησίας του 
Υπουργείου Υγείας - Προνοίας. 

Αριθμός Γραμματίου: 812/24.6.1999 γραμμάτιο σύστα¬ 
σης παρακταθήκης Γραφείου Παρακαταθηκών Ζαχά- 
ρως. 

(Αρ. διπλ. I Αθηνών 4596457/99) 

Πύργος, 7 Ιουλίου 1999 

Οι αιτούντες - καταθέσαντες 
(Υπογραφές) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


